KOMISIJOS REGLAMENTAS (EB) Nr. 1250/2004
2004 m. liepos 7 d.
iš dalies keičiantis Reglamento (EB) Nr. 2808/98 nuostatas, susijusias su priemoka pieno produktams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro (1), ir ypač į jo 9 straipsnį,
kadangi:
(1)
2003 m. rugsėjo 29 d.Tarybos reglamentu (EB) Nr. 1782/2003, nustatančiu bendrąsias tiesioginės paramos schemų pagal bendrą žemės ūkio politiką taisykles ir nustatančiu tam tikras paramos schemas ūkininkams bei iš dalies pakeičiančiu Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (2), inter alia numatomos priemokos už pieno produktus ir papildomos išmokos, išreikštos papildomomis priemokomis, taikomomis nuo 2004 m. sausio 1 d.
(2)
Papildomos priemokos už pieno produktus, įvestos pirmiausiai vadovaujantis Tarybos reglamentu (EB) Nr. 1255/99, nustatančiu bendrą pieno ir pieno produktų rinkos organizavimą (3), leidžia progresyviai sumažinti paramą rinkai pieno sektoriuje. Naujos papildomos priemokos didėja kiekvienais metais iki 2007 metų, kad kompensuotų minėtą paramos pieno sektoriuje sumažinimą, kuris vykdomas kiekvienų metų liepos 1 d., atitinkančią pirmą pieno prekybinių metų dieną.
(3)
Todėl perskaičiavimo kursą lemiantis operacinis įvykis šiai priemokai už pieno produktus turėtų būti nustatytas metų, kuriais yra teikiama pagalba, liepos 1 d. Siekiant nuoseklumo, taip pat reikėtų numatyti, kad tas pats perskaičiavimo kursą lemiantis operacinis įvykis būtų taikomas pieno produktų priemokoms ir papildomoms išmokoms.
(4)
Todėl reikia iš dalies pakeisti 1998 m. gruodžio 22 d. Komisijos reglamentą (EB) Nr. 2808/98, nustatantį išsamias žemės ūkio pinigų politikos sistemos taikymo taisykles eurui žemės ūkyje (4).
(5)
Šiame reglamente numatytos priemonės atitinka atitinkamų vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2808/98 4 straipsnio 1 dalis yra papildoma šia trečia pastraipa:
„Perskaičiavimo kursą lemiantis operacinis įvykis Tarybos reglamento (EB) Nr. 1782/2003 4 dalies 7 skyriuje numatytoms priemokoms pieno produktams ir papildomoms išmokoms yra metų, kuriais yra teikiama pagalba, liepos 1 d.“
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. liepos 7 d.